**Plán práce na školský rok 2012/2013**

**OBSAH**

1. Strategický cieľ školy
2. Analýza práce školy v uplynulom školskom roku
3. Organizácia školského roku 2012/2013
4. Hlavné úlohy školy a ich realizácia
5. Plán vnútornej kontroly v školskom roku 2012/2013
6. Špecifické úlohy školy
7. Prílohy k plánu práce školy
* Správa o výchovno-vzdelávacej činnosti za školský rok 2011/2012.
* Plán zasadnutí pracovných porád a pedagogických rád v školskom roku 2012/2013.
* Plán práce metodického združenia v školskom roku 2012/2013.
* Plán vnútornej kontroly školy.
* Plán kontinuálneho vzdelávania PZ.
* Tematický plán ŠKD na školský rok 2012/2013.
* Plán práce záujmových útvarov.
* Usporiadanie denných činností v MŠ
* Úväzky PZ v školskom roku 2012/2013.
1. **Strategický cieľ školy**

 Súkromná základná škola s materskou školou pre žiakov a deti s autizmom zabezpečuje na základe schválených vzdelávacích programov pre žiakov a deti s autizmom alebo ďalšími pervazívnymi vývinovými poruchami ISCED 0 – predprimárne vzdelávanie, pre žiakov s autizmom a ďalšími pervazívnymi vývinovými poruchami s mentálnym postihnutím ISCED 1 – primárne vzdelávanie, pre žiakov s autizmom a ďalšími pervazívnymi vývinovými poruchami bez mentálneho postihu ISCED 1, ISCED 2 – primárne a nižšie sekundárne vzdelávanie a vzdelávanie na základe učebných osnov pre žiakov s autizmom a mentálnym postihnutím.

Výchovu a vzdelávanie v čase mimo vyučovania zabezpečuje pre žiakov, ktorí plnia povinnú školskú dochádzku, Súkromný školský klub detí pri SZŠ s MŠ pre žiakov a deti s autizmom.

Škola poskytuje výchovu v školskom klube detí, stravovanie zabezpečuje v školskej jedálni.

 Cieľom školy je prostredníctvom kvalifikovaných a v oblasti autizmu skúsených pedagógov vzdelávať deti s autizmom podľa ich individuálnych špecifík. Ciele výchovno - vzdelávacieho procesu voliť na základe hodnotenia vývinovej úrovne detí, na základe ich špecifických možností a schopností, za úzkej spolupráce s rodinou, s prepojením na iné prirodzené prostredie dieťaťa, v spolupráci s centrami špeciálnopedagogického poradenstva.

Vzdelávať v súlade s učebnými osnovami pre deti s autizmom, platných v SR s cieľom dosiahnuť u žiakov s autizmom čo najvyššiu mieru vzdelanosti, zručnosti, samostatnosti a schopnosti aplikovať v škole osvojené vedomosti v reálnom živote.

Vo výchovno-vzdelávacom procese budeme dôsledne vychádzať z potrieb žiakov a motivovať ich do učenia modernými vyučovacími formami a metódami. Viac budeme preferovať samostatnú prácu žiakov a ich cieľavedomé zvládnutie učiva. V oblasti rozumovej výchovy je naším cieľom rozvíjať u žiakov tvorivé myslenie, samostatnosť, aktivitu a sebahodnotenie. Podporovať výučbu pomocou didaktickej techniky, krátkodobých i dlhodobých samostatných prác, praktickou výučbou. Vo vyučovaní využívať IKT. Budeme tiež podporovať využívanie pedagogických stratégií zameraných hlavne na riešenie problémových úloh, tvorbu projektov a ich prezentáciu.

Metódy a formy práce, ich logické usporiadanie a kombinovanie si volí učiteľ podľa predmetu, zamerania a konkrétnej aktuálnej úrovne žiaka, so zameraním na motiváciu a usmernenie žiakov na vyučovaní a učení.

Prioritou vzdelávacieho procesu je teda orientácia na žiaka, prechod od tradičného odovzdávania vedomostí na osvojovanie si metód vyhľadávania, spracovávania a aplikácie získaných informáciía vedomostí v praxi.

 Naším cieľom je v priamom prepojení na vzdelávanie v škole individuálne rozvíjať deti s autizmom aj v čase po skončení vyučovania, v mimovyučovacom čase sprostredkovať rozvíjanie sociálnych zručností, oddych a sebarealizáciu formou ergoterapie a koncepcie Snoezelen, oddych a uvoľnenie formou canisterapie a hypoterapie, pohyb a prevenciu sekundárnych problémov v správaní telesným cvičením.

 Chceme vytvárať priestor na výmenu skúseností z oblasti voľnočasových schopností detí s rodinou a inými zariadeniami, ktoré rozvíjajú dieťa v čase mimo školy a školského klubu.

1. **Analýza práce v uplynulom školskom roku**

(viď príloha Správa o výchovno-vzdelávacej činnosti za školský rok 2011/2012)

1. **Organizácia školského roku 2012/2013**

**Všeobecné informácie a pokyny**

V súlade s vyhláškou MŠ SR č. 122/1992 Zb. o organizácii školského roka v základných a stredných školách a v zmysle Pedagogicko – organizačných pokynov pre školy a školské zariadenia a orgány verejnej správy v školstve na školský rok 2012/2013 sa určuje obdobie vyučovania a školských prázdnin nasledovne:

|  |  |  |  |
| --- | --- | --- | --- |
| **Prázdniny** | **Posledný deň****vyučovania pred začiatkom prázdnin** | **Termín prázdnin** | **Začiatok vyučovania po prázdninách** |
| jesenné | 30. október 2012 *(utorok)* | 31. október –2. november 2012 | 5. november 2012 *(pondelok)* |
| vianočné | 21. december 2012 *(piatok)* | 24. december 2012 – 7. január 2013 | 8. január 2013*(utorok)* |
| polročné | 31. január 2013 *(štvrtok)* | 1. február 2013 *(piatok)* | 4. február 2013 *(pondelok )* |
| jarné | Košický kraj,Prešovský kraj | 15. február 2013 *(piatok)* | 18. február –22. február 2013 | 25. február 2013 *(pondelok)* |
| veľkonočné | 27. marec 2013 *(streda)* | 28. marec –2. apríl 2013 | 3. apríl 2013 *(streda)* |
| letné | 28. jún 2013 *(piatok)* | 1. júl –30. august 2013 | 2. september 2013 *(pondelok)* |

Školský rok 2012/2013 sa začína 1. septembra 2012. Školské vyučovanie sa začína 3. septembra 2012 (pondelok). Vyučovanie podľa rozvrhu hodín sa začne 4. septembra 2012 (utorok). Školské vyučovanie v prvom polroku školského roka sa končí 31. januára 2013 (štvrtok).Klasifikačná poradaza prvý polrok sa uskutoční najskôr 24. januára 2013 (štvrtok). Školské vyučovanie v druhom polroku sa začne 4. februára 2013 (pondelok) a končí sa 28. júna 2013 (piatok). Klasifikačná porada za druhý polrok sa uskutoční najskôr 21. júna 2013 (piatok).

MŠ postupuje podľa Školského vzdelávacieho programupre deti a žiakov s autizmom alebo ďalšími pervazívnymi vývinovými poruchami ISCED 0.

ZŠ postupuje podľa Školského vzdelávacieho programu pre deti a žiakov s autizmom alebo ďalšími pervazívnymi vývinovými poruchami bez mentálneho postihnutia ISCED 1, ISCED 2 a podľa Školského vzdelávacieho programu pre deti a žiakov s autizmom alebo ďalšími pervazívnymi vývinovými poruchami s mentálnym postihnutím ISCED 1, okrem žiakov deviateho ročníka, ktorí postupujú podľa učebných osnov pre žiakov s autizmom s MP a podľa Učebných osnov a plánov pre 9. ročník nereformných ročníkov.

Organizácia vyučovania

Jednosmenné vyučovanie sa začína o 8,00 hod. a končí sa podľa počtu vyučovacích hodín v jednotlivých ročníkoch.

Vyučovanie je organizované podľa rozvrhu hodín, ktorý je schválený riaditeľom školy na daný školský rok. Rozvrh hodín je v každej triede. Vyučovacia jednotka trvá 45 minút. Prestávky medzi prvou až štvrtou vyučovacou hodinou sú 10 minútové. Veľká prestávka trvá 20 minút. Prestávky medzi štvrtou až šiestou vyučovacou hodinou sú 5 minútové. Vyučovanie je formou blokovej výučby, pričom je zachovaná časová dotácia jednotlivých predmetov, prestávky sú zaraďované pre žiakov individuálne, podľa ich individuálnych možností, schopností a aktuálnych dispozícií.

**Časové rozdelenie dňa:**

**Vyučovanie**

08.00 - 08.45 1. vyučovacia hodina

08.55 - 09.40 2. vyučovacia hodina

10.00 - 10.45 3. vyučovacia hodina

10.55 - 11.40 4. vyučovacia hodina

11.45 - 12.30 5. vyučovacia hodina

12.35 - 13.20 6. vyučovacia hodina

**ŠKD:**

Ranná činnosť: 07.00 – 07.45

Poobedňajšia činnosť: 11.40 – 16.00

**MŠ:**

08.00 – 16.00

(Denný poriadok je uvedený v Prílohe: Usporiadanie denných činností.)

Činnosť v záujmových útvaroch v školskom roku 2012/ 2013

1. Športový
2. Z Jožkovej kuchyne
3. Tkanie
4. Počítačový I.
5. Počítačový II.
6. Učíme sa ruštinu
7. Anglický jazyk
8. Tvorivé dielne

Školské výlety – budú organizované v mesiacoch máj a jún, miesta a presné termíny budú upresnené podľa jednotlivých tried. Obsahovú náplň školských výletov bude zameraná v súlade s hlavnými cieľmi ŠkVP.

Školské exkurzie – obsahová náplň školských exkurzií bude zameraná v súlade s hlavnými cieľmi ŠkVP.

Škola v prírode – máj 2013

Projekty

* Recyklácia odpadu, KOSIT
* Recyklo hry, ASEKOL
* Projekt Nadácie Orange – „Vidím, cítim, počujem“ v spolupráci s AC Rubikon
* Projekt s ÚPSVaR, dobrovoľnícka činnosť, absolventská prax
* Projekt Nadácie Orange – Školy pre budúcnosť, „Chodím, jazdím, počúvam“

Termíny klasifikačných a hodnotiacich porád

I. štvrťrok – 22. novembra 2012 (štvrtok) - hodnotiaca

II. štvrťrok – 24. januára 2013 (štvrtok) - klasifikačná

III. štvrťrok – 25. apríla 2013 (štvrtok) - hodnotiaca

IV. štvrťrok - 21. júna 2013 (piatok) - klasifikačná

Pracovné porady

Viď. Príloha -Plán zasadnutí pracovných porád a pedagogických rád v školskom roku 2012/2013.

Počet žiakov

na začiatku školského roka 33 žiakov

Počet tried ZŠ 6

Počet tried MŠ 3

Oddelenia ŠKD 2

1. **Hlavné úlohy školy a ich realizácia**

Strategický cieľ školy predpokladá kvalitnú školu, ktorá nielen veľa naučí, ale zároveň premyslene a systematicky rozvíja všetky poznávacie funkcie žiakov, pozitívne ovplyvňuje osobnosť žiaka, jeho hodnotový systém, prosocionálne správanie, tvorivosť a aktivitu v zmysle čo najlepšieho začlenenia sa do spoločnosti.

V súvislosti so strategickým cieľom školy sa zameriame na tieto priority:

1. **Rozvíjať žiaka, jeho myslenie, postoje, správanie, vzdelávacie výsledky**
* dôsledne dodržiavať Deklaráciu práv dieťaťa,
* dôsledne dodržiavať Listinu základných práv a slobôd,
* dôsledne dodržiavať Dohovor o právach osôb so zdravotným postihnutím,
* podporovať a umožňovať rešpektovanie názorov detí a žiakov,
* sprístupniť všetkým žiakom informácie v oblasti vzdelávania,
* pristupovať individuálne v riešení problémov detí a žiakov so zreteľom na ich zdravotné osobitosti, rešpektovať ich osobnosť,
* výchovno – vzdelávací proces realizovať v súlade so ŠVP a ŠkVP.

 Termín: stály Zodpovedný: všetci PZ a OZ

***Výchovno-vzdelávací proces***

* zapojiť sa do nového informačného portálu rezortu MŠVVaŠ SR - RIŠ,
* diagnostikovať vzdelávací proces,
* využívať moderné vyučovacie formy a metódy,
* uplatňovať humanistický model učenia sa žiaka,
* pokračovať v ďalšej etape reformného procesu v 4. a 8. ročníku ZŠ,
* v materskej škole rozvíjať predčitateľskú gramotnosť uplatňovaním špecifických metód

predčitateľskej gramotnosti; rozvíjať a upevňovať aktívne počúvanie s porozumením (čítaním rozprávok, príbehov s detským hrdinom, veršov a pod.), pri overovaní porozumenia vypočutého využívať metódy tvorivej dramatiky,

* podporovať vzdelávanie pedagogických zamestnancov v oblasti rozvíjania predčitateľskej a čitateľskej gramotnosti detí a žiakov, formovať kladný vzťah detí a žiakov ku knihe a literatúre, organizovať súťaže v čitateľských zručnostiach a popoludňajšie čitateľské aktivity v školskom klube detí,
* v rámci prevencie čitateľských ťažkostí spolupracovať s logopédmi v školských zariadeniach výchovného poradenstva a prevencie a podporovať rozvíjanie komunikatívnych schopností detí, najmä fonematického uvedomovania. Pre nehovoriace deti a žiakov využívať augmentatívnu a alternatívnu komunikáciu,
* s cieľom zvyšovať úroveň vyučovania slovenského jazyka venovať zvýšenú pozornosť čítaniu s porozumením, klásť dôraz na rozvíjanie jazykového prejavu, schopnosti argumentovať a prácu s informáciami,
* uplatňovať zákaz všetkých foriem diskriminácie a segregácie. Eliminovať nežiaduce javy, akými sú priestorové, organizačné, fyzické a symbolické vylúčenie alebo oddelenie rómskych žiakov v dôsledku ich etnickej príslušnosti,
* na hodinách cudzieho jazyka v rámci možností žiakov používať Európske jazykové portfólio ako nástroj autoevalvácie a podpory učenia sa cudzieho jazyka.
* pri vyučovaní cudzieho jazyka venovať pozornosť inovatívnym metódam a formám výučby,
* pri vyučovaní cudzieho jazyka eliminovať memorovanie a sústrediť sa na vyučovanie založené na tréningu a rozvoji jazykových kompetencií,
* rozvíjať osvetovú, vzdelávaciu a výchovnú činnosť detí a žiakov, s dôrazom na environmentálnu výchovu a vzdelávanie k trvalo udržateľnému rozvoju zameranú hlavne na zdravé potraviny, čistú vodu, bezpečnú a zdravú dopravu, udržateľnú spotrebu energie, zvýšenie povedomia v oblasti separácie odpadov, prevenciu pred znečisťovaním a poškodzovaním životného prostredia,
* spolupracovať s environmentálnymi centrami a strediskami na podporu skvalitnenia environmentálnej výchovy a vytvárania vhodných podmienok k zdravému spôsobu života,
* využívať knižnično-informačné služby a podujatia knižníc,
* realizovať aktivity a programy na podporu zdravia a zdravého životného štýlu a posilniť výchovu detí a žiakov k zdravému životnému štýlu,
* zvýšiť zapojenie detí a žiakov do pohybových aktivít, podporovať činnosť športových krúžkov a pohybové aktivity v prírode. Efektívne využívať ihriská a pohybové centrum, sprístupniť ich na športovú činnosť aj mimo vyučovacieho procesu a vyučovacích dní,
* v súvislosti so zvyšovaním telesnej zdatnosti a realizáciou zdravého životného štýlu detí a žiakov vytvoriť bezpečné prostredie na školských ihriskách v súčinnosti s miestnou samosprávou, prípadne mestskou políciou,
* pri príležitosti Svetového dňa výživy (16. 10.) a Svetového dňa mlieka (3. 5.) vyhlásiť tematické týždne zamerané na podporu zvýšenia spotreby mlieka a mliečnych výrobkov a zvýšenia konzumácie ovocia a zeleniny,
* realizovať aktivity, ktoré vyplývajú z Národného programu prevencie obezity, vymedziť priestory na propagáciu zdravého životného štýlu,
* plniť úlohy, ktoré vyplývajú z Národného programu starostlivosti o deti a dorast v Slovenskej republike na roky 2008 – 2015, s dôrazom na zdravotnú fyzickú aktivitu detí a žiakov,
* podľa možností realizovať aktivity k Európskemu týždňu bezpečnosti a ochrany zdravia pri práci (28. 4.), Svetovému dňu nefajčenia (31. 5.), Medzinárodnému dňu proti zneužívaniu drog a obchodovaniu s drogami (26. 6.), Svetovému dňu ústneho zdravia (12. 9.), Svetovému dňu bez násilia (2. 10.), Svetovému dňu duševného zdravia (10.10.), Európskemu týždňu boja proti drogám (46. týždeň) a Svetovému dňu prevencie AIDS (1. 12.),
* sledovať informácie, metodiky a príklady dobrej praxe z oblasti podpory zdravého životného štýlu a prevencie rizikového správania detí na [www.bezpre.sk](http://www.bezpre.sk),
* v súlade s Národným programom duševného zdravia na roky 2011 – 2013 realizovať aktivity o podpore duševného zdravia,
* v materskej škole pravidelnou realizáciou pobytu vonku utvárať pozitívne postoje detí k svojmu zdraviu i zdraviu iných; realizovať aktivity smerujúce k prevencii obezity detí, neskracovať bezdôvodne dĺžku pobytu vonku,
* do ŠkVP zapracovať témy súvisiace s multikultúrnou výchovou, výchovou v duchu humanizmu a so vzdelávaním v oblasti ľudských práv, práv dieťaťa, rodovej rovnosti, predchádzania všetkým formám diskriminácie, xenofóbie, antisemitizmu, intolerancie a rasizmu a v oblasti problematiky migrácie,
* pedagogickým zamestnancom sa odporúča využívať projekt „Živé knižnice“, zameraný na problematiku odstraňovania predsudkov a intolerancie medzi ľuďmi. Informácie sú zverejnené na www.iuventa.sk v časti Projekty – ľudské práva,
* pedagogickému zamestnancovi, ktorý vykonáva špecializovanú činnosť výchovného poradcu zostaviť týždenný rozvrh hodín tak, aby mal vytvorený dostatočný priestor na vykonávanie svojej činnosti,
* podporovať zvyšovanie profesijných kompetencií výchovného poradcu,
* ak je dieťa v dlhodobej starostlivosti odborného pracoviska nezaradeného do siete škôl a školských zariadení, ktoré vykonáva psychologickú a špeciálnopedagogickú diagnostiku, môžu sa pri jeho diagnostike využiť podklady z odborných vyšetrení vypracovaných týmto pracoviskom,
* odporúča sa vykonanie rediagnostiky žiakov so zdravotným znevýhodnením vo všetkých formách ich vzdelávania po prvom roku povinnej školskej dochádzky s cieľom prehodnotiť vhodnosť formy a obsahu ich vzdelávania. V ďalších ročníkoch vykonanie rediagnostiky uskutočniť, ak je na to dôvod indikovaný vyučujúcim pedagógom žiaka, školským psychológom, poradenským zariadením, školským inšpektorom alebo zákonným zástupcom dieťaťa,
* pri hodnotení a klasifikácii žiaka so zdravotným znevýhodnením dodržiavať ustanovenie zásady podľa prílohy č. 2 metodického pokynu č. 22/2011 na hodnotenie žiakov základnej školy, metodického pokynu č. 31/2011 a vychádzať z odporúčaní príslušného poradenského zariadenia pre konkrétneho žiaka a príslušného vzdelávacieho programu pre žiaka so zdravotným znevýhodnením.
* podľa možností na účel skvalitnenia podmienok výchovy a vzdelávania detí v súlade s platnými všeobecne záväznými právnymi predpismi zabezpečiť v triedach asistenta učiteľa a školského psychológa,
* vytvárať priaznivé prostredie na implementáciu inovačných pedagogických metód s využitím informačných a komunikačných technológií (ďalej len „IKT“) a venovať pozornosť rozvíjaniu kompetencií detí a žiakov v tejto oblasti,
* podporovať rozvíjanie digitálnej gramotnosti detí aj zavedením internetu do materskej školy s dôrazom na prezentovanie sa prostredníctvom svojho webového sídla, komunikovanie s rodičovskou, odbornou verejnosťou a s rôznymi inštitúciami, na uplatnenie práva prístupu zamestnancov a detí k informáciám,
* zvýšenú pozornosť venovať ochrane detí a žiakov pri používaní internetu a využívať stránky k bezpečnému používaniu internetu www.bezpecnenainternete,
* aktívne zabezpečovať modernizáciu vybavenia školy IKT,
* spolupracovať s miestnou komunitou, predovšetkým s rodičmi, pri integrovaní IKT do vzdelávania,
* školiť deti materských škôl a žiakov základných škôl o nutnosti dodržiavania dentálnej hygieny dentálnymi hygieničkami,
* realizovať konzultačno-poradenské služby pre rodičov detí a žiakov zamerané na zlepšenie ich štýlu výchovy a starostlivosti o deti a žiakov s autizmom, zabezpečiť kvalitnú kooperáciu školy a rodiny,
* v prípadoch oprávneného podozrenia z ohrozenia mravného vývinu detí a žiakov školského zariadenia bezodkladne riešiť vzniknutý problém v súčinnosti so zriaďovateľom, spolupracovať so školským psychológom, prípadne s odbornými zamestnancami príslušného centra pedagogicko-psychologického poradenstva a prevencie, podľa potreby aj s príslušným pediatrom, sociálnym kurátorom, či policajtom.

 Termín: stály Zodpovedný: všetci PZ a OZ

***Škola***

***Materská škola***

* osvedčenie o absolvovaní predprimárneho vzdelávania v materskej škole vydávať v posledný deň školského vyučovania v danom školskom roku s dátumom 30. jún príslušného kalendárneho roku. V prípade, ak tento dátum vychádza napr. na sobotu alebo nedeľu, vydáva sa s dátumom posledného pracovného dňa pred týmto dátumom. Vydaniu osvedčenia nepredchádza žiadne hodnotenie dieťaťa. Pri vydávaní osvedčenia sa individuálne posudzuje absencia detí na výchove a vzdelávaní počas posledného ročníka v materskej škole. Deťom, o ktorých materská škola vie, že budú mať odložené plnenie povinnej školskej dochádzky a budú navštevovať materskú školu aj v nasledujúcom školskom roku, sa osvedčenie o absolvovaní predprimárneho vzdelávania nevydáva,
* rešpektovať rozdielne výchovno-vzdelávacie potreby detí a ich momentálne zdravotné osobné dispozície; diferencovať výchovno-vzdelávacie požiadavky vzhľadom na rozvojové možnosti a schopnosti detí vo všetkých organizačných formách denného poriadku,
* individuálnym prístupom k deťom ktoré majú rok pred začiatkom plnenia povinnej školskej dochádzky zvyšovať úroveň ich pripravenosti na primárne vzdelávanie v základnej škole,
* zabezpečiť logopedická starostlivosť detí,
* rozširovať individuálne rozvojové možnosti a schopnosti detí prostredníctvom vhodných a efektívnych stratégií, v prípade potreby s využitím kompenzačných pomôcok,
* pri uplatňovaní zážitkového učenia dôsledne premyslieť obsah aktivít a voliť formy a metódy primerané detskému chápaniu, rešpektujúce aktuálnosť a uplatniteľnosť v reálnych životných situáciách; rešpektovať osobitosti učenia sa detí s pervazívnou vývinovou poruchou predškolského veku,
* uplatňovať názornosť a hru ako jednu z najdôležitejších metód a prostriedkov učenia sa detí. Zachovať hravý charakter rozvíjania elementárnych základov predčitateľskej, matematickej a prírodovednej gramotnosti. Rešpektovať, že všetky organizačné formy denného poriadku sú po pedagogicko-psychologickej stránke rovnocenné,
* podporovať experimentovanie a bádanie detí, hodnotiace a sebahodnotiace zručnosti vo vzťahu k vlastnému pokroku. Stimulovať rozvoj tvorivého a kritického myslenia, pracovať spoločne, vzájomne sa rešpektovať. Stimulovať sociálny, emocionálny a morálny vývin detí ako jednej zo stratégií rozvoja osobnosti dieťaťa,
* skvalitniť poradenskú a osvetovú činnosť pedagógov materských škôl prostredníctvom prehlbenia spolupráce s miestnou samosprávou, rôznymi inštitúciami ako aj neziskovými organizáciami a prezentáciou pre verejnosť z hľadiska pozitívneho prínosu predprimárneho vzdelávania na osobnostný rozvoj dieťaťa.

 Termín: stály Zodpovedný: všetci PZ materskej školy

***Základná škola***

* realizovať zápis detí do prvého ročníka základnej školy za prítomnosti psychológa, špeciálneho pedagóga a učiteľa materskej školy,
* zintenzívniť spoluprácu s poradenskými zariadeniami najmä pri zaraďovaní detí do prípravného a prvého ročníka,
* základná škola vydáva žiakovi v posledný vyučovací deň prvého polroka školského roka výpis slovného hodnotenia alebo klasifikácie prospechu a správania žiaka za prvý polrok, formu výpisu určí škola,
* zvyšovať bezpečnosti detí a žiakov v premávke na pozemných komunikáciách prostredníctvom zabezpečenia ich výcviku na detských dopravných ihriskách,
* v záujme zabezpečenia plynulého prechodu detí z materskej školy do základnej školy sa pedagogickí zamestnanci základnej školy oboznámia so vzdelávacími štandardmi ŠkVP ISCED 0 – predprimárne vzdelávanie,
* Zákonný zástupca žiaka so zdravotným znevýhodnením má právo nesúhlasiť so vzdelávaním svojho dieťaťa v triede pre žiakov so zdravotným znevýhodnením alebo
* v škole pre žiakov so zdravotným znevýhodnením,
* pri výchove a vzdelávaní žiaka s pervazívnou vývinovou poruchou postupovať podľa IVP. Takéto vzdelávanie je potrebné zaznamenať do doložky vysvedčenia,
* ak sa počas školskej dochádzky zistí zmena charakteru zdravotného znevýhodnenia žiaka alebo jeho zaradenie nezodpovedá charakteru jeho vzdelávacích potrieb, riaditeľ školy navrhne vzdelávanie žiaka v takej škole, ktorej zameranie zodpovedá výchovno-vzdelávacím potrebám žiaka, preradenie do bežnej školy sa nevylučuje,
* počas blokového vyučovania zadávať žiakom úlohy podporujúce vzájomnú spoluprácu a pomoc, zaraďovať kooperatívne vyučovanie, relaxačné prestávky, rozvíjať sebahodnotenie žiakov, využívať slovné hodnotenie, používať kompenzačné pomôcky,
* žiakom, ktorí sú oslobodení od povinnosti dochádzať do školy a ich vzdelávanie je na základe písomného vyjadrenia lekára a poradenského zariadenia kontraindikáciou k zdravotnému stavu, sa vzdelávanie neposkytuje, pokiaľ na to nepominú dôvody,

Termín: stály Zodpovedný: všetci PZ základnej školy

***Mimovyučovacie aktivity***

* podporovať voľno časové aktivity detí v záujmových útvaroch organizovaných školskými zariadeniami, ktoré majú v náplni svojej práce zabezpečovanie nenáročnej záujmovej a oddychovej činnosti podľa výchovného programu školského zariadenia,
* rozvíjať športové aktivity detí a žiakov, podporovať činnosť športových krúžkov vo voľnom čase, sprístupniť školské ihrisko v mimovyučovacom čase, zapájať sa do súťaží, organizovať olympiády a pod.,
* pripravovať a zúčastňovať sa programov s umeleckým zameraním,
* pripravovať žiakov na vedomostné súťaže, olympiády, súťaže v umeleckej a športovej oblasti,
* rozvíjať činnosť krúžkov,
* organizovať Školu v prírode.

Termín: stály Zodpovedný: všetci PZ

1. **Budovať kvalitný tím, kooperujúci v optimálnom pracovnom prostredí**

***Klíma***

* vytvárať podmienky pre korektné pracovné vzťahy v pracovnom kolektíve i vo vzťahu učiteľ – žiak, učiteľ – rodič,
* budovať: priaznivé pracovné prostredie,
* budovať: partnerský prístup k žiakom,
* budovať: dôveru medzi učiteľmi a rodičmi,
* budovať: školu ako súčasť spoločenského diania v škole, obci, regióne.

Termín: stály Zodpovedný: všetci PZ a OZ

***BOZP***

* dbať o zdravotnú starostlivosť všetkých zamestnancov, ich sociálne zabezpečenie, regeneráciu síl a prevenciu pred nárastom agresie a násilia,
* dbať na ochranu zdravia žiakov, na utváranie správnych návykov osobnej hygieny,
* priebežne kontrolovať osobnú hygienu žiakov, šatne, čistotu a stav školského zariadenia v triedach a zistené nedostatky zapisovať do zošita opráv,
* dodržiavať:
* zákon o BOZP,
* Zákonník práce,
* vnútorné školské predpisy,
* zabezpečovať aj naďalej službu profesionálneho technika BOZP,
* poistiť žiakov v komerčnej poisťovni.

 Termín: stály Zodpovedný: riaditeľ školy, všetci zamestnanci

***Kariérny rast***

* podporovať kariérny rast a profesijný rozvoj pedagogických zamestnancov, podporovať kreditový systém v celoživotnom vzdelávaní, toto zamerať hlavne na získavanie základnej prípravy v oblasti kľúčových kompetencií – IKT, komunikácia, schopnosť učiť sa, inovačných prístupov vzdelávania,
* vypracovať ročný plán kontinuálneho vzdelávania pedagogických zamestnancov,
* zabezpečiť školenie učiteľov v oblasti vzdelávania autistov,
* zabezpečiť odborný rast prevádzkových zamestnancov,
* zabezpečiť účasť na metodických podujatiach.

Termín: stály Zodpovedný: riaditeľ školy, všetci PZ

***Odmeňovanie zamestnancov***

* vytvoriť efektívne kritériá hmotnej zainteresovanosti,
* dôsledne dodržiavať Zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme.

 Termín: stály Zodpovedný: riaditeľ školy

* 1. **Vytvárať optimálne pracovné prostredie, v rámci finančných možností školy a zabezpečiť dostatok učebných pomôcok a modernej didaktickej techniky**

***Budovy a zariadenia***

* Pokračovať v realizácii rekonštrukcie školy,
* postupne vymieňať zastaraný školský nábytok,
* dbať o estetický vzhľad priestorov školy a exteriéru.

Termín: stály Zodpovedný: riaditeľ školy

***Učebné pomôcky***

* Modernizovať didaktické a kompenzačné pomôcky,
* zabezpečiť nové učebnice a pracovné zošity,
* modernizovať a rozširovať IKT.

Termín: stály Zodpovedný: riaditeľ školy

* 1. **Efektívne spolupracovať so všetkými subjektami, ktoré akýmkoľvek spôsobom participujú na výchove a vzdelávaní detí a podporujú školu**

***Škola a rodičia***

* Naďalej zabezpečovať v priestoroch budovy školy priestor pre rodičov,
* naďalej skvalitňovať formy práve s Rodičovským združením,
* zabezpečiť účasť vedenia školy na triednych rodičovských schôdzkach,
* zabezpečiť konzultácie rodičov s učiteľmi, školským psychológom a vedením školy,
* riešiť otvorene problémy vo vzťahu žiak - učiteľ (vedenie školy) - rodič,
* uskutočňovať spoločné školské aktivity s rodičmi.

 Termín: stály Zodpovedný: riaditeľ školy, všetci PZ

***Škola a organizácie***

* pokračovať v spolupráci s Radou školy,
* pokračovať v spolupráci s AC Rubikon, n.o., Košice,
* pokračovať v spolupráci s AC Andreas, n.o., Bratislava,
* pokračovať v spolupráci s OZ Nádej pre autistov, Košice
* pokračovať v spolupráci s SZŠ s MŠ pre žiakov s autizmom v Prešove,
* pokračovať v spolupráci s SOŠ veterinárnou v Košiciach
* pokračovať v spolupráci s Karpatskou nadáciou, Botanickou záhradou,
* pokračovať v spolupráci s neinvestičným fondom F84.,
* pokračovať v spolupráci so záchrannou službou Falck,
* pokračovať v spolupráci s AQUA PRO, s.r.o.,
* spolupracovať naďalej s podnikateľskými subjektami: OD BauMax, OD Kika, USS Košice, VSE Košice, OD Möbelix,
* nadviazať spoluprácu s ďalšími podnikateľskými subjektami.

 Termín: stály Zodpovedný: riaditeľ školy

***Škola a región***

* zabezpečiť účasť žiakov na:
	+ regionálnych súťažiach, olympiádach,
	+ na podujatiach v oblasti odborných predmetov, environmentalistiky,
	+ v kultúrnej a športovej oblasti,
* organizovať exkurzie, výlety,
* uverejňovať informácie na web stránke školy, regionálnych médiách,
* propagovať školu na verejnosti,

 Termín: stály Zodpovedný: všetci PZ

1. **Plán vnútornej kontroly v školskom roku 2012/2013**

(viď Príloha Plán vnútornej kontroly školy na školský rok 2012/2013)

* Účinnosť vnútornej kontroly školy zvyšovať dôslednou analýzou zistení konkrétne formulovanými závermi a kontrolou odstránenia zistených nedostatkov.
* Kontrolnú činnosť vo výchovno-vzdelávacom procese zamerať na úroveň rozvíjania kľúčových kompetencií detí a žiakov.
* Posilniť autonómnosť metodických orgánov a ich participáciu na zefektívnení celkovej

 práce školy; činnosť metodických orgánov zamerať na skvalitňovanie činnosti učiteľa vo výchovno-vzdelávacom procese i monitorovanie úrovne vzdelávacích výsledkov detí a žiakov a vykonávať dôslednú analýzu zistení.

V rámci zvyšovania kvality školy a rozvoja školy sebahodnotiť školu podľa Kritérií hodnotenia stavu a úrovne pedagogického riadenia, procesu a podmienok výchovy a vzdelávania v materskej škole a základnej škole, ktoré vydala Štátna školská inšpekcia pre rok 2012/2013.

Plán práce školy je otvorený dokument, ktorý bude aktuálne doplňovaný podľa potrieb školy, záujmov detí a požiadaviek rodičov.

Úlohy vyplývajúce z plánu školy budú mesačne aktualizované, prípadne doplňované podľa došlých ponúk na pravidelných pracovných poradách a pedagogických radách.

Plán bol prerokovaný v pedagogickej rade dňa: 30.08.2012

Platnosť Plánu práce je od: 01.09.2012

V Košiciach dňa 29.08.2012

......................................................

Mgr. Anna Uchnárová

 *riaditeľka školy*